Suster Klein hou haar dower as die regering wat nie na die pleidooie van die mense op die Kaapse Vlakte wil luister nie.
“Maar goeie maniere sal altyd bobaas wees,” sê sy deur dun lippies. “Jou ouers jou nie geleer ’n mens groet eers nie?”
“En dan was jy mos ook altyd die een wat gedodge het as ’n mens jou winkel toe wou stuur. Altyd met jou neus in ’n boek. Byna nooit in die Sondagskool nie. Moet ek aangaan?”
Suster Klein se oë vernou. “Hmmm, nes die voorbarige kind wat jy nog maar altyd was, sien ek dat jy steeds nie doekies omdraai nie. Maar wat laat jou dink dat ek weet wie jou ma is?”
“Ek het haar gesê om dinge reg te maak met jou, en Flip en Sarah te gaan bedank vir die goeie werk wat hulle met jou oor die jare gedoen het.
Samantha hoor ’n suisgeluid in haar kop. Sy sien suster Klein se lippe beweeg, maar sy kan nie ’n woord uitmaak nie, want haar mind werk oortyd. En sy besef sy weet wie die Laksman is!